Табылдылар, әмма...

	Атна башында Башкорт­станның Белорет районында югалган Казан туристларын эзләделәр. Ирәмәл тавына ике баласы белән менгән хатынны бер тәүлектән артык эзлә­деләр. Табылдылар, тик 14 яшьлек кыз салкында өшеп һәлак булган. 6 яшьлек малай һәм әнисе бик авыр хәлдә. Хәзер алар Чиләбе өлкәсендә хастаханәдә дәвалана.	 32 яшьлек Лилия Р., язгы каникул булудан файдаланып, кызы белән улын ияртеп, Башкортстанга чыгып киткән. Башкортстан белән Чиләбе өлкәсен берләштергән Урал тауларын күрергә ашкынып барган алар. Кем генә килми бирегә! Туристлар бу якларны искиткеч матур табигате өчен үз итә, җәен дә, кышын да биредә кеше­ләр күп була. Ирәмәл тавына менү – күпләрнең хыялы. Менә Лилия дә балаларына матур тауларны күр­сәтергә тели. Казан туристлары Чи­ләбе өлкәсенең Төләк авылына исән-имин барып җитә, бер йортка урнашалар. 29 мартта Казан туристлары, бераз хәл җыйгач, тауга менәргә була. Алар гид чакырып тормый, Лилияләргә аның ахирәте дә иярә. Җиде чакрым юл узгач, алар ял итәргә туктый. Ли­лиянең дус хатыны кире кайтып китә, алар исә сәяхәтне дәвам итәр­гә булалар. 
	Римма БИКМӨХӘММӘТОВА	
Ватаным Татарстан

	№ 47 | 03.04.2015	


